הקהילה הביסקסואלית

הקהילה הביסקסואלית כוללת בתוכה חברים מהקהילה הגאה אשר מזדהים כביסקסואלים, פאנסקסואלים, או נזילים מינית.

 הגדרה 
קישור=https://en.wikipedia.org/wiki/File:Bisexual_Pride_Flag.svg|ממוזער|דגל הגאווה הביסקסואלי, כפי שעוצב על ידי מייקל פייג' בשנת 1998
הקהילה הביסקסואלית כוללת בתוכה אנשים המזדהים כביסקסואלים, פאנסקסואלים/אומניסקסואלים, בירומנטיים, פוליסקסואלים, או נזילים מינית. אנשים ביסקסואלים, בשונה מחבריהם הלסביות וההומוסקסואלים, נוטים פחות להיות מחוץ לארון. כתוצאה מכך, יש שונות רבה בקרב הקהילה הביסקסואלית לגבי רמת החשיבות של הביסקסואליות או הזהות הלהט"בית עבור תחושת העצמי שלהם. לאנשים ביסקסואלים עשויות להיות רשתות חברתית המרוכזות בעיקר בתוך קהילת הלהט"ב הרחבה; בין אם הם לוקחים חלק בתרבות הלהט"ב הרחבה יותר או לא, ביסקסואלים עשויים לקחת חלק בקהילות ביסקסואליות ספציפיות.

קיימים אירועים וכנסים מיוחדים עבור הקהילה הביסקסואלית; כמו כן גם כתבי עת כדוגמת Bi Women Quarterly ; אתרים וארגונים כדוגמת BiNet USA  והמרכז למשאבים ביסקסואלים; מגזינים כדוגמת Bi Community News ; קבוצות כתיבה; אתרי חדשות; מנהיגים ופוליטיקאים כדוגמת רובין אוקס וקייטי היל;Maria, August 11, 2009.Micah Kellner, New York's Openly Bisexual Assemblyman ,BiSocial News. ועמותות לבריאות הנפש. קבוצות של ביסקסואלים החלו להיווצר בשנות ה-80 במספר ערים.

קהילות אלו התאחדו עם הקהילות ההומוסקסואליות, הלסביות והטרנסג'נדריות לכדי קהילה גדולה יותר, וכך הגדילו את הנוכחות באירועי להט"ב שונים כגון מצעדי גאווה, צעדות ואספות לתמיכה בזכויות אזרחיות, כנסים, ואירועים כלל-ארציים אחרים שבהם האינטרסים של כלל הקהילות מצטלבים, כמו הצעדה לשוויון לאומי. לעיתים קרובות, בכנסים יש סמינרים נפרדים בנושאים ביסקוסאליים וטרנסג'נדריים, ובחלק ממצעדי הגאווה מוקדש חלק מיוחד גם לביסקסואלים.

23 בספטמבר הוא יום הנראות הביסקסואלי. השבוע בו חל יום זה הוא שבוע המודעות הביסקסואלית .

 אפליה 

אנשים המגדירים עצמם כביסקסואלים יכולים לחוות בשל כך שנאה וחוסר אמון (ביפוביה), שיוך סטריאוטיפים והכחשה (מחיקה ביסקסואלית) מצד אנשים בעלי כל נטייה מינית שהיא. חלק מהאנשים אומרים שביסקסואלים פשוט אינם בטוחים ברגשותיהם או עוברים "שלב" והם עתידים או צריכים "להחליט" או "לגלות" לאיזה מין הם נמשכים.Michael Musto, April 7, 2009. Ever Meet a Real Bisexual? , The Village Voice. מצד שני, התמיכה, השייכות והנראות של הקהילה הביסקסואלית בתוך קהילת הלהט"ב גדלה.Maria, September 24, 2009. "How Far Have We Come?", Bi Social Network

שורה של קבוצות עובדות ביחד ומתמקדות בסוגיות החשובות לקהילה הביסקסואלית כדוגמת ביפוביה, היכרויות, יציאה מהארון, ייצוג ביסקסואלי בחדשות ובבידור, ומחיקה ביסקסואלית. קבוצות אלו מזוהות כקוויריות ונמצאות בקשר הדוק גם עם הקהילות ההומוסקסואליות, הלסביות והטרנסג'נדריות, אך המוקד הראשי שלהם הוא הקהילה הביסקסואלית.Adrienne Williams, September 23, 2009. Bi Social "Network Celebrates Bisexual Day: Moves into Activism" , Bi Social Network ישנה גם תנועה הנלחמת בביפוביה ומיתוסים על ביסקסואלים.Maria, May 7, 2009. Bisexuals, the Hetero-Privilege Myth , Bi Social Network

 קמפיינים לשוויון וחגיגות גאווה 
קישור=https://en.wikipedia.org/wiki/File:Bis_at_NEM.jpg|ממוזער|מספר נציגויות ביסקסואליות, פלואידיות, פאנסקסואליות וקוויריות בצעדה לשוויון לאומי, 2009.
הצעדה לשוויון לאומי (National Equality March) הייתה עצרת פוליטית ארצית שנערכה ב-11 באוקטובר 2009 מול הבית הלבן בוושינגטון די. סי. שבארצות הברית. ההפגנה קראה לעגן בחוק הפדרלי שוויון אזרחי והגנה מאפליה עבור הומואים, לסביות, ביסקסואלים וטרנסג'נדרים (להט"ב) בכל מדינות ארצות הברית ומחוזותיה. את הצעדה יזמו האקטיביסטים דייוויד מיקסנר וקליב ג'ונס, והיא אורגנה על ידי הארגונים Equality Across America ו-Courage Campaign . קיפ ויליאמס ורובין מק'גי היו שותפים בארגון הצעדה. היא הייתה ההפגנה הראשונה בנושא זכויות להט"ב בארצות הברית שנערכה בוושינגטון די. סי. מאז צעדת המילניום  שנערכה בשנת 2000.

בהפגנה השתתפה נציגות ביסקסואלית, פאנסקסואלית וקווירית. מספר קבוצות ביסקסואליות, פאנסקסואליות וקוויריות, ביניהן BiNet USA, New York Area Bisexual Network, DC Bi Women ו-BiMA DC, התכנסו וצעדו יחד כדי להפגין סולידריות ביסקסואלית, פאנסקסואלית וקווירית.Maria, October 15, 2009. "My Experience at the National Equality March", Bi Social Network ארבעה נואמים בצעדה לשוויון לאומי היו ביסקסואלים: מייקל הפינגטון, ליידי גאגא, קלואי מישל נובל ופנלופה ויליאמס.

באוקטובר 2009, האקטיביסטית הלהט"בית אמי אנדרה מונתה למנכ"לית ועדת מצעד הגאווה של סן פרנסיסקו , ובכך הייתה לאישה השחורה הביסקסואלית הראשונה בתפקיד זה.http://archive.oaklandlocal.com/article/sf-pride-40Adrienne Williams, October 19, 2009. Interview with Amy Andre: New Bisexual Executive Director of SF Pride, BiSocial Network.

 כנסים וועידות 
קיימים כמה כנסים וועידות של ביסקסואלים, ביניהם הוועידה הביסקסואלית הבינלאומית, BiCon  בבריטניה ו-BECAUSE  בארצות הברית. כמה מהם ערכו ועידות מחקר על ביסקסואליות, ביניהם BiReCon בבריטניה, ו-EuroBiReCon ו-BiReConUSA בארצות הברית.

 ראו גם 

 מחיקה ביסקסואלית

 לקריאה נוספת 
 כללי 
 Bi Any Other Name: Bisexual People Speak Out מאת לוריין האצ'ינס ולני קאאהומנו, 
 Getting Bi: Voices of Bisexuals Around the World מאת רובין אוקס ושרה ראולי, 
 האופציה הביסקסואלית מאת פריץ קליין, 
 Bi America: Myths, Truths And Struggles Of An Invisible Community מאת ויליאם א. בורלסון, 
 Bisexuality in the United States: A Social Science Reader מאת פאולה ק. רודריגז רוסט, 
 Bisexuality: The Psychology and Politics of an Invisible Minority מאת בת' א. פיירשטיין, 
 Current Research on Bisexuality מאת רונלד ק. פוקס, 

 מגזינים 
 Bi Magazine (ארצות הברית)
 Bi Community News (בריטניה)
 Bi Social Network (ארצות הברית)
 Bi News Magazine (הולנד)
 The Fence (קנדה)
 Bi Women Boston (ארצות הברית)
 Raspberry Mousse (ארצות הברית)

 קישורים חיצוניים 

 BiNet USA
 המרכז למשאבים ביסקסואלים

 הערות שוליים 

קטגוריה:ביסקסואלים